Dia julià
El calendari julià és un mètode per a identificar la data actual mitjançant el compte únic del nombre de dies que han passat des d'una data passada i arbitrària. El nombre de dies s'anomena dia julià, abreujat com a DJ. L'origen, DJ=0, és l'1 de gener de 4713 aC (o 1 de gener de -4712, a causa que no va haver-hi un any 0). Els dies julians són molt útils perquè fan que siga molt fàcil determinar el nombre de dies entre dos esdeveniments senzillament restant els números dels seus dies julians. Realitzar este càlcul amb el calendari normal (gregorià) és molt difícil, ja que els dies s'agrupen en mesos, els quals contenen un nombre variable de dies, complicat encara més per la presència d'anys bixestos.
La conversió des del calendari estàndard (gregorià) a dies julians i viceversa és millor que siga realitzada per un programa escrit concretament per a esta tasca, com ara la Calculadora astronòmica de . No obstant açò, per a qui puga estar interessat, este és un exemple simple de conversió d'un dia gregorià a un de julià:
DJ = D - 32075 + 1461*( A + 4800 + ( M - 14 ) / 12 ) / 4 + 367*( M - 2 - ( M - 14 ) / 12 * 12 ) / 12 - 3*( ( Y + 4900 + ( M - 14 ) / 12 ) / 100 ) / 4
a on D és el dia (1-31), M és el mes (1-12) i A és l'any (1801-2099). Cal tindre en compte que esta fórmula tan sols funciona per a dates entre els anys 1801 i 2099. Dates anteriors requerixen una transformació més complicada.
Un exemple de dia julià és: DJ 2440588, el qual es correspon a l'1 de gener de 1970.
Els dies julians també servixen per a indicar el temps, expressant l'hora del dia com a fracció d'un dia complet, amb les 12.00 del migdia (no mitjanit) com a punt zero. D'esta manera, les 3.00 pm de l'1 de gener de 1970 serà el DJ 2440588.125 (ja que les 3.00 pm són tres hores després del migdia, i 3/24 = 0,125 dies). Cal tindre present que el dia julià sempre ve determinat pel temps universal i no pel temps local.
Els astrònoms utilitzen certs dies julians com a punts de referència importants, anomenats Èpoques. Una de les èpoques més utilitzada s'anomena J2000, i és el dia julià corresponent a l'1 de gener de 2000, a les 12.00 del migdia = DJ 2451545.0.
Molta més informació sobre els dies julians està disponible en la Internet. Un bon punt per a començar és el U.S. Naval Observatory (Observatori naval EUA). Si este lloc no es troba disponible quan llegiu açò, introduïu Dia julià en el vostre motor de busca preferit.